รัฐบาลไทย-ข่าวทำเนียบรัฐบาล-ปลัด มท. ลงพื้นที่ติดตามงานบำบัดทุกข์บำรุงสุขในพื้นที่จังหวัดร้อยเอ็ด เน้นย้ำ ชาวมหาดไทยต้องเป็นราชสีห์ผู้จงรักภักดี เป็นผู้นำบูรณาการขับเคลื่อนสิ่งที่ดีในพื้นที่
วันพฤหัสบดีที่ 1 กุมภาพันธ์ 2567
01/02/2567
ปลัด มท. ลงพื้นที่ติดตามงานบําบัดทุกข์บํารุงสุขในพื้นที่จังหวัดร้อยเอ็ด เน้นย้ํา ชาวมหาดไทยต้องเป็นราชสีห์ผู้จงรักภักดี เป็นผู้นําบูรณาการขับเคลื่อนสิ่งที่ดีในพื้นที่
ปลัด มท. ลงพื้นที่ติดตามงานบําบัดทุกข์บํารุงสุขในพื้นที่จังหวัดร้อยเอ็ด เน้นย้ํา ชาวมหาดไทยต้องเป็นราชสีห์ผู้จงรักภักดี เป็นผู้นําบูรณาการขับเคลื่อนสิ่งที่ดีในพื้นที่ ถ่ายทอดปณิธานจากรุ่นสู่รุ่น เพื่อมุ่งมั่นทําหน้าที่ให้พี่น้องประชาชนมีคุณภาพชีวิตที่ดี
ปลัด มท. ลงพื้นที่ติดตามงานบําบัดทุกข์บํารุงสุขในพื้นที่จังหวัดร้อยเอ็ด เน้นย้ํา ชาวมหาดไทยต้องเป็นราชสีห์ผู้จงรักภักดี เป็นผู้นําบูรณาการขับเคลื่อนสิ่งที่ดีในพื้นที่ ถ่ายทอดปณิธานจากรุ่นสู่รุ่น เพื่อมุ่งมั่นทําหน้าที่ให้พี่น้องประชาชนมีคุณภาพชีวิตที่ดีอย่างยั่งยืน
เมื่อวันที่ 31 ม.ค. 67 เวลา 13.30 น. ที่ห้องประชุมพระมหาเจดีย์ชัยมงคล ชั้น 5 ศาลากลางจังหวัดร้อยเอ็ด อ.เมืองร้อยเอ็ด จ.ร้อยเอ็ด นายสุทธิพงษ์ จุลเจริญ ปลัดกระทรวงมหาดไทย เป็นประธานตรวจติดตามการดําเนินงานตามนโยบายรัฐบาลและภารกิจสําคัญของกระทรวงมหาดไทยในพื้นที่จังหวัดร้อยเอ็ด โดยมี นายสุธน ศรีหิรัญ ที่ปรึกษาปลัดกระทรวงมหาดไทย นายชนาส ชัชวาลวงศ์ ผู้ว่าราชการจังหวัดอํานาจเจริญ คนที่ 25 นายชาญวิชญ์ สิริสุนทรานนท์ ผู้ตรวจราชการกรมโยธาธิการและผังเมือง รักษาการในตําแหน่งสถาปนิกใหญ่ นายศิริพันธ์ ศรีกงพลี รองอธิบดีกรมส่งเสริมการปกครองท้องถิ่น นางนวลจันทร์ ศรีมงคล ผู้ตรวจราชการกรมการพัฒนาชุมชน นายอิทธิพงศ์ ตันมณี หัวหน้าผู้ตรวจราชการกรมโยธาธิการและผังเมือง นายธนิต ภูมิถาวร ผู้อํานวยการสํานักนโยบายและแผน สํานักงานปลัดกระทรวงมหาดไทย ร่วมลงพื้นที่ โอกาสนี้ นายทรงพล ใจกริ่ม ผู้ว่าราชการจังหวัดร้อยเอ็ด นายชูศักดิ์ ราชบุรี นายชัยวัฒน์ ชัยเวชพิสิฐ นายนพดล จอมเพชร รองผู้ว่าราชการจังหวัดร้อยเอ็ด นายไพโรจน์ จิตจักร์ ปลัดจังหวัดร้อยเอ็ด นายพิชัยยา ตุระซอง หัวหน้าสํานักงานจังหวัดร้อยเอ็ด หัวหน้าส่วนราชการ/หัวหน้าหน่วยงานรัฐวิสาหกิจในสังกัดกระทรวงมหาดไทย นายอําเภอ 20 อําเภอ และข้าราชการที่เกี่ยวข้อง ร่วมประชุมกว่า 200 คน
นายสุทธิพงษ์ จุลเจริญ ปลัดกระทรวงมหาดไทย กล่าวว่า พี่น้องคนมหาดไทยในทุกพื้นที่มีความมุ่งมั่นในการขับเคลื่อนงานเพื่อบําบัดทุกข์ บํารุงสุขให้กับพี่น้องประชาชนอย่างไม่เหน็ดเหนื่อย เพราะหน้าที่ของคนมหาดไทย คือ การทําให้พี่น้องประชาชนได้มีความสุขในทุกโอกาสของชีวิต ด้วย "ทีมบําบัดทุกข์ บํารุงสุข แบบบูรณาการอย่างยั่งยืน" ทั้งทีมจังหวัด ทีมอําเภอ ทีมตําบล ทีมหมู่บ้าน ซึ่งคําว่า แบบบูรณาการอย่างยั่งยืน กล่าวคือจะต้องบูรณาการคน และบูรณาการงานของทุกกระทรวงทั้ง 20 กระทรวง ในฐานะนายกรัฐมนตรีประจําจังหวัด หรืออําเภอ เป็นผู้นําตามกฎหมาย หลักการทํางานให้สําเร็จจะต้องอาศัยภาคีเครือข่ายทั้ง 7 ภาคี อันได้แก่ ภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ซึ่งผู้ว่าราชการจังหวัด และนายอําเภอจําเป็นจะต้องน้อมนําหลักการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงให้แนวทางในการทํางานจากความสําเร็จของโครงการพระราชดําริ 5,151 โครงการ ปัจจัยสําคัญ คือ เราต้อง "ต้องรู้จักคน" ว่า ใครเป็นอย่างไร ใครมีความเป็นจิตอาสา ใครมีความสามารถในการถ่ายทอดข้อมูล ใครเป็นผู้มีความเสียสละ ฯลฯ แล้ว Put the right man on the right job แต่งตั้งบุคคลเหล่านี้ให้มาเป็น "ทีม" ทั้งทีมที่เป็นทางการ คือ ทีมข้าราชการ ทีมคณะกรรมการหมู่บ้าน รวมถึงทีม Agenda หรือทีมนโยบายต่าง ๆ และทีมที่ไม่เป็นทางการหรือทีมจิตอาสา และเมื่อท่านมีทีมแล้วประกอบกับนําหลักการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาประยุกต์ใช้ คือ หลัก 4 ร่วม ได้แก่ ร่วมกันคิดพูดคุย ร่วมกันวางแผน ร่วมกันทํา และร่วมกันรับประโยชน์ ที่สําคัญจะต้องทําอย่างสม่ําเสมอต่อเนื่อง จะทําให้ผลลัพธ์ที่เกิดมีความยั่งยืน ส่งผลให้พวกเรามีความสุขใจที่ได้เห็นประชาชนมีความสุขอย่างแท้จริง
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า สมเด็จฯ กรมพระยาดํารงราชานุภาพ ทรงมอบหลักการทํางานแก่ชาวมหาดไทยนับเนื่องถึงปัจจุบันเป็นเวลา 132 ปีที่ว่า "บําบัดทุกข์ บํารุงสุข" โดยคนมหาดไทยต้องทํางานแบบ "รองเท้าสึกก่อนกางเกงขาด" ด้วยการหมั่นลงพื้นที่ เห็นพื้นที่เป็นที่ทํางาน ไม่ใช่นั่งทํางานแต่ในสํานักงาน ต้องรู้จัก ต้องเข้าใจสภาพปัญหา สภาพพื้นที่ และความต้องการของประชาชน และต้องรู้จักทั้งทีมงานและกลุ่มเป้าหมายที่เราจะไปพัฒนาด้วย รวมทั้ง "ต้องสื่อสารสังคม" นําเทคโนโลยีปัจจุบันมาช่วยในการทํางาน ทําให้การสื่อสารเป็นไปได้อย่างสะดวก รวดเร็ว เเละเข้าใจเห็นภาพรวมเดียวกัน จากลักษณะการทํางานข้างต้นนี้ การทํางานจึงต้องสื่อสารกับสังคม แสดงให้เห็นผลงาน สรุปรายละเอียดเสร็จหลังประชุม รายงานผู้บังคับบัญชาและประสานหน่วยที่เกี่ยวข้องได้ทันที สิ่งที่เราจําเป็นต้องถอดบทเรียน คือ การพัฒนาบุคลากรของเราให้มีรอบรู้ มีความสามารถที่จะบูรณาการเครื่องไม้เครื่องมือหรือภาคีเครือข่ายมาช่วยในการทํางานให้บรรลุเป้าหมายการทํางาน ตามที่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้กล่าวไว้ว่าคนมหาดไทยต้อง "ทันโลก ทันสมัย และทันท่วงที"
"ผู้ว่าราชการจังหวัด รองผู้ว่าราชการจังหวัด หัวหน้าส่วนราชการ หัวหน้าหน่วยงานรัฐวิสาหกิจ นายอําเภอ และข้าราชการรุ่นพี่ โดยเฉพาะผู้ว่าราชการจังหวัดในฐานะนายกรัฐมนตรีของพื้นที่ต้องโค้ชชิ่ง (Coaching) ข้าราชการรุ่นใหม่ให้มีสมรรถนะในการทํางาน เพื่อปลูกฝังและหล่อหลอมให้พวกเขาเหล่านั้นได้เป็นทายาทของคนมหาดไทยที่จะมา "สืบทอดการนําการบําบัดทุกข์ บํารุงสุข" ที่ใช้คําว่าการนํา เพราะผู้ว่าราชการจังหวัด และนายอําเภอ ถือเป็นผู้นํา แม้เเต่ปลัดอําเภอที่บรรจุใหม่ก็ตาม เมื่อได้รับการแต่งตั้งแล้วก็ถือเป็นหัวหน้าของคนที่อําเภอ มีคําสั่งรักษาราชการเเทนนายอําเภอ ดังนั้น แนวทางการพัฒนาคนมหาดไทยหรือการ Coaching งานให้เข้าใจโดยเร็ว ในเบื้องต้นมี 3 วิธี ได้แก่ 1) การทําให้เขาดู คือ ผู้นําต้องทําก่อน แล้วเน้นย้ําว่าขณะนี้อยู่ระหว่างการสอน เพื่อเขาจะได้เปิดใจเรียนรู้ เราคือคนมหาดไทยที่ไม่ว่าอยู่กรมไหนรัฐวิสาหกิจใด ต้องรู้จักคน รู้จักพื้นที่ รู้จักงาน และรู้จักเวลา และต้องมี "วิสาสา ปรมา ญาติ" ความคุ้นเคยเป็นญาติอย่างยิ่ง ด้วยการหมั่นลงพื้นที่ ให้รองเท้าสึกก่อนกางเกงขาด 2) ต้องมีการพูดคุย สอนงาน แนะนํางาน ซักซ้อม ทําความเข้าใจ อย่างต่อเนื่อง 3) ต้องช่วยกันทําให้คนมหาดไทยมีโอกาส มีประสบการณ์ ทั้งการรู้ การเห็น การได้ลงมือทํา ด้วยการหาพื้นที่ ผู้นําท้องถิ่นท้องที่ ที่เป็น Best Practice เพื่อจะได้ซึมซับ ได้สร้างแรงบันดาลใจ ดังนั้น จึงต้องพูดคุยกันให้สม่ําเสมออย่างต่อเนื่อง ทําให้การสื่อสารเป็นไปในทิศทางเดียวกัน เข้าใจเป้าหมายและเจตนารมณ์ในการทํางาน เราเป็นผู้นําจึงต้องรู้มากกว่าคนอื่น และซักซ้อมทําความเข้าใจเพื่อที่จะได้ขยายผลได้อย่างถูกต้องเกิดประสิทธิผลสูงสุด" นายสุทธิพงษ์ฯ กล่าวเน้นย้ํา
นายสุทธิพงษ์ฯ กล่าวต่ออีกว่า ประโยชน์ที่คนมหาดไทยจะได้รับ คือ ความสุขใจที่เราได้เห็นพี่น้องประชาชนมีความสุข น้อมนําพระราชดํารัสของพระบาทสมเด็จพระเจ้าอยู่หัว ในการทําให้ "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" ผ่านกลไกการทํางานที่จะทําให้ได้ผลลัพธ์อย่างยั่งยืน ร่วมคิด ร่วมทํา ร่วมวางแผน และร่วมรับประโยชน์ เป้าหมายที่พวกเราอยากให้เกิดขึ้น จุดแตกหักของการพัฒนาอยู่ที่ "หมู่บ้าน" ดังนั้น เราต้องช่วยกันสร้างคุณภาพชีวิตที่ดีให้กับพี่น้องประชาชนในทุกหมู่บ้านผ่านการขับเคลื่อน "หมู่บ้านยั่งยืน (Sustainable Village)" โดยเริ่มจากการมีบ้านเรือนที่ถูกสุขลักษณะ แล้วต่อยอดด้วยการสร้างความมั่นคงทางอาหาร ทั้งการส่งเสริมให้น้อมนําโครงการพระราชดําริ "บ้านนี้มีรัก ปลูกผักกินเอง" ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มีการปลูกผัก เลี้ยงเป็ด เลี้ยงไก่ เลี้ยงปลา ปลูกป่า 3 อย่าง ประโยชน์ 4 อย่าง พืชสมุนไพร ไม้ป่า 5 ระดับ ผลผลิตที่ได้ล้วนแต่ปลอดสารพิษทั้งสิ้น คนกินก็มีสุขภาพดี มีพลานามัยที่เเข็งเเรง มีการจัดการและคัดแยกขยะที่ถูกต้อง มีธนาคารขยะและมีการจัดทําถังขยะเปียกลดโลกร้อน เติมความอุดมสมบูรณ์กลับคืนสู่ผืนดินเเละช่วยลดการปล่อยก๊าซคาร์บอนไดออกไซด์ ชุมชนสามารถสร้างรายได้และลดรายจ่ายครัวเรือนจากการขายขยะรีไซเคิล คนในชุมชนมีความรักใคร่สามัคคี เป็นคุ้ม ป๊อก หย่อมบ้าน มีตัวเเทนของแต่ละคุ้ม ป๊อก หย่อม คอยดูแลกันเเละกัน ซึ่งจะช่วยสนับสนุนการทํางานทุกเรื่องเชิงพื้นที่ เป็นตัวกลางการป้องกันภัยให้กับประชาชนในทุกด้าน ทั้งนี้ "ผู้นํามีความสําคัญ" ซึ่งผู้ว่าราชการจังหวัด และนายอําเภอ ในฐานะผู้นํา ต้องเอาจริงเอาจัง ให้ความสําคัญ ลงไปเยี่ยมเยียน พูดคุย เป็นตัวอย่าง ไปกระตุ้นปลุกเร้า สร้าง Passion ให้ทีมที่เป็นทางการเเละไม่เป็นทางการ สร้างความตื่นตัว มีระบบสื่อสารระหว่างหมู่บ้าน ตําบล ทั้งในแนวราบเเละแนวดิ่ง เราจะสามารถครองใจชาวบ้านได้ ครองคน ครองงานได้ ก็เป็นไปตามหลักความคุ้นเคยเป็นญาติอย่างยิ่ง ดูแลคนทุกช่วงวัยตั้งแต่ตั้งครรภ์ถึงเชิงตะกอน
"ทั้งหลายทั้งปวงที่กล่าวมา ขอให้พวกเราทุกคนมุ่งมั่นเป็น "ราชสีห์ผู้จงรักภักดี" เป็นข้าราชการที่ดีในพระบาทสมเด็จพระเจ้าอยู่หัว สามารถบรรลุเป้าหมายการพัฒนาที่ยั่งยืน (SDGs) ทั้ง 17 ข้อ โดยเฉพาะอย่างยิ่ง ข้อที่ 17 "Partnership" หรือหุ้นส่วนการพัฒนา ทําให้พี่น้องทุกภาคีเครือข่ายมีใจจดจ่อที่จะทําแต่ประโยชน์เพื่อส่วนรวม ดังที่ท่านผู้ว่าราชการจังหวัดได้ร่วมประกาศเจตนารมณ์ "76 จังหวัด 76 คํามั่นสัญญา เพื่อประเทศไทยที่ยั่งยืน” (Statement of Commitment to Sustainable Thailand) กับสหประชาชาติประจําประเทศไทย เมื่อวันที่ 6 มิถุนายน 2565 ขยายผลสิ่งเหล่านี้ ทําให้ทุกพื้นที่เป็นพื้นที่แห่งความยั่งยืน เป็นจังหวัดยั่งยืน อําเภอยั่งยืน ตําบลยั่งยืน ทําให้ทุกหมู่บ้านเป็น "หมู่บ้านยั่งยืน" เพื่อเป็นการปฏิบัติบูชาเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ทําให้พี่น้องประชาชนทุกคนมีคุณภาพชีวิตที่ดีอย่างยั่งยืน" นายสุทธิพงษ์ฯ กล่าวเน้นย้ํา
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood